cyanic-selkie/wikianc huggingface dataset:
Μοναστηράκι Καλεσμένου Ευρυτανίας
Το Μοναστηράκι Καλεσμένου είναι ορεινός οικισμός στον νομό Ευρυτανίας σε υψόμετρο 640 μέτρων. Το χωριό βρίσκεται ανατολικά του ποταμού Ταυρωπού (Μέγδοβας), κοντά στην εθνική οδό Καρπενησίου - Αγρινίου και απέχει 21 χλμ. Δ.-ΒΔ. από το Καρπενήσι. Ως οικισμός αναγνωρίστηκε για πρώτη φορά το 1961 και προσαρτήθηκε στη τότε κοινότητα Καλεσμένου. Σύμφωνα με το σχέδιο Καλλικράτης μαζί με το Άνω Καλεσμένο, το Καλεσμένο και την Αρωνιάδα αποτελούν τη τοπική κοινότητα Καλεσμένου που ανήκει στη δημοτική ενότητα Καρπενησίου του Δήμου Καρπενησίου και σύμφωνα με την απογραφή του 2011 έχει πληθυσμό 15 κατοίκους.
Παραπομπές
Κατηγορία:Χωριά του νομού Ευρυτανίας Κατηγορία:Δήμος Καρπενησίου
Νορμανδική Βικιπαίδεια
Η Νορμανδική Βικιπαίδεια (νορμανδικά: Viqùipédie normaunde) είναι η έκδοση της Βικιπαίδειας στη νορμανδική γλώσσα (κώδικας: nrm:). Δημιουργήθηκε το 2006.
Η εγκυκλοπαίδεια κάνει δεκτές αριθμό διαλέκτων της νορμανδικής γλώσσας, με την πλέον παρούσα εξ'αυτών να είναι εκείνη του Τζέρσεϊ (ομιλούμενη επί του ομώνυμου νησιού), καθώς και εκείνη του Κοταντέν (ομιλούμενη εντός της ομώνυμης περιοχής, στο νομό της Μανς). Οι ονομασίες της Βικιπαίδειας στις δύο συγκεκριμένες διαλέκτους είναι, αντιστοίχως, Ouitchipédie και Viqùipédie, οι οποίες δημιουργήθηκαν βάσει των αναγνωστικών και ορθογραφικών συμβάσεων προηγούμενων δημοσιευμένων κειμένων στη νορμανδική γλώσσα.
Δημιουργημένη το 2006, η Νορμανδική Βικιπαίδεια, με σημείο εκκίνησης τους πρώτους μήνες του 2009, γνωρίζει ιδιαιτέρως επιβραδυμένη ανάπτυξη. Συγκεκριμένα, η εγκυκλοπαίδεια αριθμεί, περίπου, 30 συνεισφέροντες, εκ των οποίων, ωστόσο, 2 είναι υπεύθυνοι για ποσοστό ανώτερο του 80 % επί του συνόλου των συνεισφορών εντός του εγχειρήματος.
Εξωτερικοί Σύνδεσμοι
Νορμανδικη Κατηγορία:Νορμανδική γλώσσα Νορμανδικα
Νεόφυτος Δούκας
Ο Νεόφυτος Δούκας (1760- 20 Δεκεμβρίου 1845) υπήρξε κληρικός και λόγιος και διδάσκαλος του γένους, με έντονη συγγραφική δραστηριότητα. Από τις πιο σημαντικές μορφές του Νεοελληνικού Διαφωτισμού. Η ζωή και το έργο του παρέμειναν μέχρι και τις μέρες μας άγνωστα στις λεπτομέρειές τους, κυρίως γιατί υιοθέτησε συντηρητικές απόψεις στο γλωσσικό ζήτημα.
Ο βίος του
Γεννήθηκε στα Άνω Σουδενά, σημερινά Άνω Πεδινά περιοχής Ζαγορίου Ηπείρου. Από 10 ετών έζησε μέσα σε μοναστηριακή κοινότητα, όπου αργότερα χειροτονήθηκε διάκονος και σε ηλικία μόλις 18 χρονών πρεσβύτερος. Φοίτησε και έλαβε την στοιχειώδη μόρφωση στα σχολεία των Ιωαννίνων και του Μετσόβου και αργότερα στην Αυθεντική Σχολή του Βουκουρεστίου, την οποία διεύθυνε ο λόγιος Λάμπρος Φωτιάδης από τα Ιωάννινα. Εκεί παρακολούθησε ανώτερα μαθήματα, μελέτησε την αρχαία ελληνική γραμματεία καθώς και πλήθος εκκλησιαστικών και θρησκευτικών κειμένων.
Το 1803 έγινε εφημέριος στο ναό της ελληνικής κοινότητας και παροικίας της Βιέννης, όπου εφημέρευε, δίδασκε και συνέγραφε επί 12 χρόνια τα περισσότερα έργα του ενώ συγχρόνως δίδασκε σε μικρό κύκλο μαθητών. Το 1815 επέστρεψε στο Βουκουρέστι και ανέλαβε την διεύθυνση του Λυκείου του Βουκουρεστίου, διαδεχόμενος τον Φωτιάδη είχε προηγηθεί ο θάνατος του Λ. Φωτιάδη. Η διδακτική του δραστηριότητα του ήταν εξαιρετική. Μέσα σε έξι μήνες οι μαθητές αυξήθηκαν από 60 σε 400. Το Πατριαρχείο της Κωνσταντινούπολης εκτίμησε το έργο του και του απένειμε τον τίτλο του αρχιμανδρίτη. Το 1820 μυήθηκε στη Φιλική Εταιρεία και όταν κηρύχτηκε η Επανάσταση, διέτρεξε όλη την Τρανσυλβανία όπου και συέχισε το εκπαιδευτικό του έργο ως εθναπόστολος. Με την δημιουργία του πρώτου Ελληνικού κράτους, ύστερα από πρόσκληση του Ιωάννη Καποδίστρια, ήρθε στην Ελλάδα και ανέλαβε την διεύθυνση του Νεοσύστατου Ορφανοτροφείου της Αίγινας,στο οποίο και διορίστηκε σύμβουλος επί των εκκλησιαστικών υποθέσεων στο οποίο είχε στείλει περίπου 11.000 βιβλία από το Βουκουρέστι. Τέλος στην Αθήνα μαζί με το Γεώργιο Γεννάδιο συνέβαλε στην ίδρυση της Ριζαρείου Σχολής, στην οποία διορίστηκε διευθυντής, αλλά δεν πρόλαβε να ασκήσει τα καθήκοντά του. Πέθανε το 1845 σε ηλικία 85 χρονών και τάφηκε στον χώρο της σχολής. Με ψήφισμα της Βουλής το όνομα του γράφηκε στην στήλη των ευεργετών της Ελλάδας.
Η σημαντική συγγραφική και διδακτική του δραστηριότητα παρέμειναν μέχρι και στις μέρες μας απαρατήρητες σε μεγάλο βαθμό, κυρίως επειδή υπήρξε οπαδός συντηρητικών αντιλήψεων στο γλωσσικό ζήτημα και πολέμιος όσων πρέσβευαν απόψεις την επικράτηση της δημοτικής στην εκπαίδευση. Κατηγορήθηκε από άλλους σημαντικούς εκπροσώπους του Νεοελληνικού Διαφωτισμού για αυτές τις απόψεις, ο Αδαμάντιος Κοραής τον χαρακτήρισε, για αυτόν τον λόγο αντιφιλόσοφο. Παρά το μεγάλο εκδοτικό (τις επιστολές του τις εκδίδει ο ίδιος για να χρησιμεύσουν ως πρότυπο επιστολογραφίας ) και διαφωτιστικό του έργο και την ενδιαφέρουσα προσωπικότητά του, δεν μελετήθηκε ανάλογα ούτε και πήρε τη θέση που του αρμόζει στα γράμματά μας.
Αποτίμηση του Έργου
Το έργο του
Τα συγγράμματα του Νεόφυτου Δούκα αποτελούν ολόκληρη βιβλιοθήκη. Ξεπερνούν τους 70 τόμους. Ενδεικτική βιβλιογραφία είναι η Πρώτο έργο του ήταν η
Δείτε επίσης
Κατηγορία:Νεοελληνικός διαφωτισμός Κατηγορία:Έλληνες λόγιοι του 19ου αιώνα Κατηγορία:Δάσκαλοι του Γένους
Χρανισλάβ
Ο Χρανισλάβ, βουλγαρικά: Хранислав /Hranislav/, στις πηγές: Χρανισθλάβος, (άκμασε 1278–1304) ήταν Βούλγαρος στρατιωτικός διοικητής, που ήταν στενός συνεργάτης τού ηγέτη των επαναστατών και αργότερα τσάρου Ιβάιλο (βασ. 1277–1280). Αφού αιχμαλωτίστηκε από τους Βυζαντινούς, ο Χρανισλάβ τέθηκε στην υπηρεσία του Ανδρόνικου Β΄ Παλαιολόγου βασ. 1282–1328) ως μέγας Τζαούσιος αυτού. Ως Βυζαντινός αξιωματικός διοικούσε ένα απόσπασμα, που συνέπραξε με την Καταλανική Εταιρεία στους αντι-Τουρκικούς πολέμους στη Μ. Ασία.
Βιογραφία
Λίγες λεπτομέρειες είναι γνωστές για τον Χρανισλάβ πριν από τη σύλληψή του από τους Βυζαντινούς. Ο Βυζαντινός ιστορικός Γεώργιος Παχυμέρης τον περιγράφει ως «πολεμικό άνθρωπο, Βούλγαρο στην καταγωγή» και έναν από τους αξιωματικούς και υποστηρικτές του Ιβάιλο. Ο ιστορικός Πλάμεν Πάβλοβ θεωρεί ότι ο Χρανισλάβ πρέπει να ήταν πρώιμος οπαδός του Iβάιλο από το ξέσπασμα της εξέγερσής του και επομένως ένας από τους πιο έμπιστους διοικητές του. Πιστεύει ότι ο Χρανισλάβ έλαβε το τίτλο (Βυζαντινό δάνειο) του μεγάλου Πριμικιρίου μετά την εγκατάσταση του Iβάιλo στην πρωτεύουσα Tάρνοβο.
Ο Χρανισλάλαβ αιχμαλωτίστηκε από τον στρατιό του Μιχαήλ Η΄ Παλαιολόγου (βασ. 1259–1282), του οποίου οι εκστρατείες κατά της Βουλγαρίας το 1278–1280 προσπάθησαν να εξαλείψουν τον Ιβάιλο και να βάλουν τον Ιβάν Ασέν Γ΄ (βασ. 1279–1280) στον Βουλγαρικό θρόνο. Ο Χρανισλάαβ χρειάστηκε να περάσει τουλάχιστον μερικά χρόνια φυλακισμένος στην Κωνσταντινούπολη, πριν τον απελευθερώσει ο επόμενος Βυζαντινός Αυτοκράτορας Ανδρόνικος Β΄ Παλαιολόγος, γιος του Μιχαήλ Η΄. Ο Ανδρόνικος Β΄ θέλησε να αξιοποιήσει τα στρατιωτικά χαρίσματα του Χρανισλάβ και τον ανέδειξε σε μέγα Τζαούσιο. Οι Βούλγαροι μελετητές ερμηνεύουν τον ρόλο του μεγάλου Τζαούσιου ως αρχηγού της Αυτοκρατορικής φρουράς και κύριου βοηθού του μεγάλου πριμικηρίου. Στην πραγματικότητα, η φύση αυτού του στρατιωτικού γραφείου, που προέρχεται από το τουρκικό çavuş /τσαβούς/ «αγγελιοφόρος», δεν είναι καθόλου σαφής.
Στο νέο του καθήκον ως Βυζαντινού στρατηγού, ο Χρανισλάβ αναπτύχθηκε στη βορειοδυτική Μ. Ασία, όπου το κύριο καθήκον του ήταν η άμυνα αυτής της επαρχίας ενάντια στους προελαύνοντες Τούρκους. Ήταν υποταγμένος στον δυτικό μισθοφόρο Ρογήρο ντε Φλορ και την Καταλανική Εταιρεία του, αν και ήταν επικεφαλής μίας ξεχωριστής στρατιωτικής μονάδας. Οι δυνάμεις του μπορεί να περιλάμβαναν Βουλγαρική συμμετοχή άγνωστου αριθμού ανδρών.
Το απόσπασμα του Χρανισλάβ πήρε μέρος στη Βυζαντινο-καταλανική νίκη επί των Τούρκων στη Γκέρμη την άνοιξη του 1304 Ωστόσο, η διανομή των λαφύρων αποδείχτηκε ένα σημαντικό θέμα διαμάχης μεταξύ του Ρογήρου και του Χρανισλάβ: ο πρώτος κατηγόρησε τον δεύτερο για απληστία και στη σύγκρουση που ακολούθησε, κρέμασε δώδεκα στρατιώτες του. Επίσης ο Ρογήρος έπληξε ακόμη και τον Χρανισλάβ με το σπαθί του και ήταν έτοιμος να τον κρεμάσει, αν δεν είχαν παρέμβει άλλοι Βυζαντινοί στρατηγοί, που έσωσαν τον Βούλγαρο λόγω των «πολλών αξιέπαινων πράξεών» του. Τίποτε δεν είναι γνωστό για τη ζωή του Χρανισλάβ μετά το 1304, αν και δεν αναφέρεται ότι απεβίωσε από τα τραύματά του.
Υστεροφημία
Ο Χρανισλάβ αναφέρεται εν συντομία στο μυθιστόρημα Σβετοσλάφ Τέρτερ του εθνικού συγγραφέα Ιβάν Βάζοφ του 1907. Σε ένα από τα κεφάλαια, το βιβλίο αφηγείται την ιστορία του φανταστικού ανιψιού τού Χρανισλάβ, Ραντόιλ, ενός ληστή και τυχοδιώκτη που πολέμησε τους Τατάρους του Νογκάι Χαν και τους Σελτζούκους. Στο μυθιστόρημα του Βάζοφ, ο Χρανισλάβ περιγράφεται ως ένας διάσημος ήρωας από την εποχή του Ιβάιλο.
Πηγές
Κατηγορία:Βυζαντινοί στρατηγοί Κατηγορία:Βυζαντινοί του 14ου αιώνα Κατηγορία:Βυζαντινοί του 13ου αιώνα Κατηγορία:Βούλγαροι του 13ου αιώνα
Χρυσούλα Αναγνωστοπούλου
Η Χρυσούλα Αναγνωστοπούλου (27 Αυγούστου 1991, Λάρισα) είναι Ελληνίδα αθλήτρια της δισκοβολίας. Συμμετείχε στο Παγκόσμιο Πρωτάθλημα Στίβου του 2015 στο Πεκίνο, χωρίς να προκριθεί στην τελική φάση.
Το ατομικό ρεκόρ της είναι 61.53 μέτρα, που πραγματοποίησε στην Καβάλα στις 22 Ιουλίου 2017.
Παραπομπές
Κατηγορία:Ελληνίδες αθλήτριες της δισκοβολίας Κατηγορία:Αθλητές του στίβου στους Μεσογειακούς Αγώνες 2013 Κατηγορία:Έλληνες Μεσογειονίκες Κατηγορία:Αθλητές του στίβου στους Θερινούς Ολυμπιακούς Αγώνες 2016 Κατηγορία:Έλληνες αθλητές του στίβου στους Θερινούς Ολυμπιακούς Αγώνες Κατηγορία:Αθλητές του στίβου στους Μεσογειακούς Αγώνες 2018 Κατηγορία:Αθλητές του στίβου στους Θερινούς Ολυμπιακούς Αγώνες 2020
Βάου ι Ντέγια
Η Βάου ι Ντέγια (Vau i Dejës) είναι δήμος αστικού τύπου στη βόρεια Αλβανία. Ο δήμος έχει πληθυσμό 30.438 κατοίκους (απογραφή 2011). Το 2015 συγχωνεύθηκε με τους πρώην δήμους Μπουσάτ (14.149 κάτοικοι), Χαϊμέλ (4430 κάτοικοι), Σλακ (671 κάτοικοι), Τεμάλ (1562 κάτοικοι) και Βιγκ-Μνέλα (1509 κάτοικοι) στα πλαίσια της μεταρρύθμισης της τοπικής αυτοδιοίκησης. Ο δήμος της Βάου ι Ντέγια είχε 8.117 κατοίκους κατά την απογραφή του 2011.
Γεωγραφία
μικρογραφία|Πεζόδρομος στο κέντρο της πόλης Η Βάου ι Ντέγια βρίσκεται περίπου 10 χιλιόμετρα νότια της Σκόδρας στον ποταμό Δρίνο ο οποίος δίνει και το όνομα της πόλης, το οποίο σημαίνει βόρεια της Ντέγια. Η τοποθεσία βρίσκεται ανάμεσα στις παράκτιες πεδιάδες και τα αλβανικά υψίπεδα. Ο Δρίνος, ο μακρύτερος ποταμός της Αλβανίας, πηγάζει από τα βουνά και χωρίζεται σε δύο κλάδους. Κοντά στη Βάου ι Ντέγια υπάρχει φράγμα επί του ποταμού. Μετά το φράγμα βρίσκεται η δεξαμενή Σπαθάρα, η οποία χρησιμοποιείται για την παραγωγή ενέργειας στον Υδροηλεκτρικό Σταθμό Άστα.
Ιστορία
Οι Ρωμαίοι κατασκεύασαν στην περιοχή ένα οχυρό κατά τη διάρκεια του 4ου αιώνα για να προστατεύσουν την οδό προς την Πρίστινα από τις επιθέσεις εξ Ανατολής και Βησιγότθων. Το Σούρδαχ (Shurdhahi) είναι επίσης ρωμαϊκό οχυρό. Η κορυφή του λόφου χρησιμοποιούνταν από την περιοχή των Ιλλυρίων. Η κατοίκηση στην περιοχή αυτή διήρκεσε έως τον 15ο αιώνα, όταν η Αλβανία καταλήφθηκε από τους Οθωμανούς. μικρογραφία|Η εκκλησία της Βάου ι Ντέγια στην οπίσθια άποψη του χαρτονομίσματος των 1000 [[λεκ (1997)]] Το 1361 κατασκευάστηκε εκκλησία στην περιοχή, η οποία είναι ένα από τα ελάχιστα μη Βυζαντινά αλλά Γοτθικά κτίσματα στην Αλβανία. Ο ναός της Θεοτόκου που βρισκόταν στην περιοχή καταστράφηκε. Τα ερείπια του ναού του Αγίου Μάρκου από τον 14ο αιώνα βρίσκονται στο μεσαιωνικό κάστρο. Το οχυρό της Βάου ι Ντέγια, το οποίο ονομαζόταν Ντέγκνα, ήταν σημαντικός τελωνειακός σταθμός στην προ-οθωμανική περίοδο. Ο Σκεντέρμπεης πολέμησε κατά των Ενετών για την κατάληψη της περιοχής.
Το 1052 συστάθηκε η επισκοπή της Σάπα στην περιοχή, με την έδρα της αρχικά στη Σάπα (σημερινό Νενσάτ) και αργότερα στη Βάου ι Ντέγια. Ένας νέος ναός, αφιερωμένος στη Μητέρα Τερέζα βρίσκεται στο κέντρο του Λατς.
Οικονομία και μεταφορές
μικρογραφία|Το φράγμα της πόλης Περίπου το 1/3 της έκτασης του πρώην δήμου χρησιμοποιείται για γεωργικούς σκοπούς. Το 1/3 του εργατικού δυναμικού δήλωνε άνεργο το 2008, ενώ στην πόλη υπάρχουν 9 δημοτικά σχολεία και 2 γυμνάσια.
Η κατασκευή του φράγματος ξεκίνησε τη δεκαετία του 1960, και ολοκληρώθηκε το 1975 όταν και τέθηκε σε λειτουργία ο υδροηλεκτρικός σταθμός. Ο σταθμός αυτός είναι ένας από τους μεγαλύτερους στην Αλβανία.
Η περιοχή της τεχνητής λίμνης δεν αποτελεί αντικείμενο τουριστικής εκμετάλλευσης μιας και υπάρχουν ελάχιστα εστιατόρια και ξενοδοχεία.
Η εθνική οδός SH 1 που συνδέει τα Τίρανα με την Σκόδρα περνά έξω από την πόλη. Ακόμη υπάρχει σιδηροδρομικός σταθμός στην περιοχή Μιέντα. Ακόμη, η εθνική οδός SH 5 που συνδέει την Πούκα με το Κομάν περνά από την περιοχή.
Εξωτερικοί σύνδεσμοι
Κατηγορία:Πόλεις της Αλβανίας
Δικτατορία της 6ης Ιανουαρίου
Η Δικτατορία της 6ης Ιανουαρίου (κροατικά: Šestosiječanjska diktatura, σερβικά κυριλλικά: Шестојануарска диктатура, σερβικά λατινικά: Šestojanuarska diktatura, σλοβενικά: Šestojanuarska diktatura) εγκαθιδρύθηκε στο Βασίλειο των Σέρβων, Κροάτων και Σλοβένων (ονομαζόταν Βασίλειο της Γιουγκοσλαβίας μετά το 1929) από τον Βασιλιά Αλέξανδρο (βασίλευσε από το 1921 έως το 1934). Η δικτατορία εγκαθιδρύθηκε στις 6 Ιανουαρίου 1929, όταν ο βασιλιάς διέλυσε την βουλή και ανέλαβε τον έλεγχο του κράτους, και τελείωσε με την δολοφονία του στην Μασσαλία στις 9 Οκτωβρίου του 1934.
Ιστορία
Στις 20 Απριλίου, η κροατική φασιστική οργάνωση Ουστάσι και η σλαβομακεδονική Εσωτερική Μακεδονική Επαναστατική Οργάνωση ζήτησαν την ανεξαρτησία της Κροατίας και της Μακεδονίας.
Στις 25 Απριλίου, ο Τζούρο Τζάκοβιτς, εξέχων ακτιβιστής των Εμπορικών ενώσεων και ο πρώτος Γραμματέας του Κομμουνιστικού Κόμματος της Γιουγκοσλαβίας, δολοφονήθηκε από γιουγκοσλάβους αστυνομικούς στα σύνορα Γιουγκοσλαβίας-Αυστρίας στην σημερινή Σλοβενία, μετά από τέσσερις μέρες βασανιστηρίων και ανάκρισης σε αστυνομικό σταθμό του Βελιγραδίου.
Στις 3 Οκτωβρίου, το κράτος μετονομάστηκε σε Βασίλειο της Γιουγκοσλαβίας. Επίσης, το κράτος διαιρέθηκε σε νέες διοικητικές διαιρέσεις που ονομάζονταν μπανοβίνε (ενικός: μπανοβίνα).
Στις 22 Δεκεμβρίου, ο Κροάτης αρχηγός Βλάντκο Μάτσεκ συνελήφθη.
Ιμπρουνέτα
Η Ιμπρουνέτα (ιταλικά: Impruneta) είναι ιταλικός δήμος στην Μητροπολιτική Πόλη της Φλωρεντίας, στην περιφέρεια της Τοσκάνης.
Ενεργός άνθρακας
μικρογραφία| Ενεργός άνθρακας Ο ενεργός άνθρακας είναι μορφή άνθρακα που χρησιμοποιείται συνήθως για το φιλτράρισμα των ρύπων στο νερό και στον αέρα, μεταξύ πολλών άλλων χρήσεων. Υποβάλλεται σε επεξεργασία (ενεργοποιείται) για να έχει μικρούς, μικρού όγκου πόρους που αυξάνουν την επιφάνεια διαθέσιμη για προσρόφηση ( Σημείωση, η προσρόφηση δεν είναι ίδια με την απορρόφηση ) ή για χημικές αντιδράσεις. Η ενεργοποίηση είναι ανάλογη με την παρασκευή ποπ κορν από αποξηραμένους κόκκους καλαμποκιού: το ποπ κορν είναι ελαφρύ, αφράτο και έχει επιφάνεια που είναι πολύ μεγαλύτερη από τους πυρήνες.
Λόγω του υψηλού βαθμού μικροπορώτητάς του, ένα γραμμάριο ενεργού άνθρακα έχει επιφάνεια μεγαλύτερη από 3.000 τετραγωνικά μέτρα όπως προσδιορίζεται από την προσρόφηση αερίου. Ο άνθρακας, πριν από την ενεργοποίηση, έχει ειδική επιφάνεια μεταξύ 2,0 - 5,0 m 2 /g. Ένα επίπεδο ενεργοποίησης επαρκές για χρήσιμη εφαρμογή μπορεί να επιτευχθεί μόνο από μεγάλη επιφάνεια. Περαιτέρω χημική επεξεργασία συχνά ενισχύει τις ιδιότητες προσρόφησης.
Ο ενεργός άνθρακας προέρχεται συνήθως από απόβλητα όπως φλοιοί καρύδας, ενώ τα απόβλητα από τις χαρτοβιομηχανίες έχουν μελετηθεί ως πηγή. Αυτές οι χύδην πηγές μετατρέπονται σε κάρβουνο πριν «ενεργοποιηθούν». Όταν προέρχεται από άνθρακα αναφέρεται ως ενεργός άνθρακας. Ο ενεργοποιημένος οπτάνθρακας προέρχεται από τον οπτάνθρακα (κοκ).
Χρήσεις
Ο ενεργός άνθρακας χρησιμοποιείται στην αποθήκευση μεθανίου και υδρογόνου, καθαρισμό αέρα, ανάκτηση διαλυτών, αποκαφεΐνωση, καθαρισμός χρυσού, εξαγωγή μετάλλων, καθαρισμός νερού, ιατρική, επεξεργασία λυμάτων, φίλτρα αέρα σε αναπνευστήρες, φίλτρα σε πεπιεσμένο αέρα, λεύκανση δοντιών, παραγωγή υδροχλωρίου και πολλές άλλες εφαρμογές.
Ιατρικές
μικρογραφία| Ενεργός άνθρακας για ιατρική χρήση Ο ενεργός άνθρακας χρησιμοποιείται για τη θεραπεία δηλητηριάσεων και υπερδοσολογίας μετά από από του στόματος κατάποση. Τα δισκία ή οι κάψουλες ενεργού άνθρακα χρησιμοποιούνται σε πολλές χώρες ως φάρμακο χωρίς ιατρική συνταγή για τη θεραπεία της διάρροιας, της δυσπεψίας και του μετεωρισμού. Ωστόσο, ο ενεργός άνθρακας δεν επιδρά κάπως στα εντερικά αέρια και στη διάρροια και είναι συνήθως ιατρικά αναποτελεσματικός εάν η δηλητηρίαση προκλήθηκε από κατάποση διαβρωτικών παραγόντων, βορικού οξέος, προϊόντων πετρελαίου και είναι ιδιαίτερα αναποτελεσματικός έναντι δηλητηριάσεων από ισχυρά οξέα ή βάσεις, κυάνιο, σίδηρο, λίθιο, αρσενικό, μεθανόλη, αιθανόλη ή αιθυλενογλυκόλη. Ο ενεργός άνθρακας δεν θα εμποδίσει αυτές τις χημικές ουσίες να απορροφηθούν στο ανθρώπινο σώμα. Συμπεριλαμβάνεται στον Κατάλογο Βασικών Φαρμάκων του Παγκόσμιου Οργανισμού Υγείας, τα ασφαλέστερα και αποτελεσματικότερα φάρμακα που χρειάζονται σε ένα σύστημα υγείας.
Η λανθασμένη εφαρμογή (π.χ. στους πνεύμονες ) έχει ως αποτέλεσμα την πνευμονική εισρόφηση, η οποία μερικές φορές μπορεί να είναι θανατηφόρα εάν δεν ξεκινήσει άμεση ιατρική θεραπεία.
Περιβαλλοντική
Κατά την πρώιμη εφαρμογή του νόμου για το ασφαλές πόσιμο νερό του 1974 στις ΗΠΑ, οι αξιωματούχοι της EPA ανέπτυξαν έναν κανόνα που πρότεινε να απαιτείται από τα συστήματα επεξεργασίας πόσιμου νερού να χρησιμοποιούν κοκκώδη ενεργό άνθρακα. Λόγω του υψηλού κόστους του, ο λεγόμενος κανόνας GAC συνάντησε έντονη αντίθεση σε ολόκληρη τη χώρα από τη βιομηχανία ύδρευσης, συμπεριλαμβανομένων των μεγαλύτερων επιχειρήσεων ύδρευσης στην Καλιφόρνια. Ως εκ τούτου, η υπηρεσία άφησε κατά μέρος τον κανόνα. Το φιλτράρισμα με ενεργό άνθρακα είναι μια αποτελεσματική μέθοδος επεξεργασίας νερού λόγω της πολυλειτουργικής φύσης του. Υπάρχουν συγκεκριμένοι τύποι μεθόδων και εξοπλισμού φιλτραρίσματος ενεργού άνθρακα που υποδεικνύονται – ανάλογα με τους εμπλεκόμενους ρύπους.
Γεωργικές
Ο ενεργός άνθρακας (κάρβουνο) είναι επιτρεπόμενη ουσία που χρησιμοποιείται από βιοκαλλιεργητές τόσο στην κτηνοτροφία όσο και στην οινοποίηση. Στην κτηνοτροφική παραγωγή χρησιμοποιείται ως φυτοφάρμακο, πρόσθετο ζωοτροφών, βοήθημα επεξεργασίας, μη γεωργικό συστατικό και απολυμαντικό. Στη βιολογική οινοποίηση, ο ενεργός άνθρακας επιτρέπεται να χρησιμοποιείται ως παράγοντας επεξεργασίας για την προσρόφηση καφέ χρωστικών από συμπυκνώματα λευκού σταφυλιού. Μερικές φορές χρησιμοποιείται ως βιοκάρβουνο.
Πρόσθετο τροφίμων
Ο ενεργός άνθρακας ποιότητας τροφίμου έγινε τάση στα τρόφιμα το 2016, καθώς χρησιμοποιήθηκε ως πρόσθετο για να προσδώσει μια «ελαφρώς καπνιστή» γεύση και σκούρο χρώμα σε προϊόντα όπως χοτ ντογκ, παγωτά, βάσεις πίτσας και κουλούρια. Τα άτομα που λαμβάνουν φάρμακα, συμπεριλαμβανομένων των αντισυλληπτικών χαπιών και των αντικαταθλιπτικών, συνιστάται να αποφεύγουν νεωτεριστικές τροφές ή ποτά που χρησιμοποιούν χρωστικές με ενεργό άνθρακα, καθώς μπορεί να καταστήσουν το φάρμακο αναποτελεσματικό.
Παραγωγή
Ο ενεργός άνθρακας είναι άνθρακας που παράγεται από ανθρακούχα υλικά όπως μπαμπού, φλοιός καρύδας, τύρφη ιτιάς, ξύλο, ίνες κοκοφοίνικα, λιγνίτης, άνθρακας και πίσσα πετρελαίου. Μπορεί να παραχθεί (ενεργοποιηθεί) με μία από τις ακόλουθες διαδικασίες:
Ιδιότητες
μικρογραφία| Ψωμί με ενεργό κάρβουνο προς πώληση σε αγορά αγροτών. Ένα γραμμάριο ενεργού άνθρακα μπορεί να έχει επιφάνεια μεγαλύτερη από 500 τετραγωνικά μέτρα και επιφάνειες 3.000 τετραγωνικών μέτρων είναι εύκολα εφικτές. Τα αεροπηκτώματα άνθρακα, ενώ είναι πιο ακριβά, έχουν ακόμη μεγαλύτερες επιφάνειες και χρησιμοποιούνται σε ειδικές εφαρμογές.
Υπό ηλεκτρονικό μικροσκόπιο, αποκαλύπτονται οι δομές του ενεργού άνθρακα υψηλής επιφάνειας. Τα μεμονωμένα σωματίδια είναι έντονα μπερδεμένα και εμφανίζουν διάφορα είδη πορώδους. Μπορεί να υπάρχουν πολλές περιοχές όπου επίπεδες επιφάνειες υλικού που μοιάζει με γραφίτη είναι παράλληλες μεταξύ τους, χωρισμένες από λίγα μόνο νανόμετρα. Αυτοί οι μικροπόροι παρέχουν εξαιρετικές συνθήκες για την προσρόφηση, καθώς το προσροφητικό υλικό μπορεί να αλληλεπιδράσει με πολλές επιφάνειες ταυτόχρονα. Οι δοκιμές συμπεριφοράς προσρόφησης γίνονται συνήθως με αέριο άζωτο στους 77 K υπό υψηλό κενό, αλλά σε καθημερινούς όρους ο ενεργός άνθρακας είναι απόλυτα ικανός να παράγει το ισοδύναμο, με προσρόφηση από το περιβάλλον του, υγρό νερό από ατμό στους 100 C και πίεση 1/10.000 μιας ατμόσφαιρας.
Επανενεργοποίηση και αναγέννηση
μικρογραφία| Το μεγαλύτερο εργοστάσιο επανενεργοποίησης του κόσμου βρίσκεται στο Φελού του Βελγίου. Η επανενεργοποίηση ή η αναγέννηση ενεργών ανθράκων περιλαμβάνει την αποκατάσταση της απορροφητικής ικανότητας του κορεσμένου ενεργού άνθρακα με την εκρόφηση προσροφημένων ρύπων στην επιφάνεια του ενεργού άνθρακα.
Οι τρέχουσες ανησυχίες σχετικά με τη φύση υψηλού ενέργειας/κόστους της θερμικής αναγέννησης ενεργού άνθρακα έχουν ενθαρρύνει την έρευνα για εναλλακτικές μεθόδους αναγέννησης για τη μείωση των περιβαλλοντικών επιπτώσεων τέτοιων διαδικασιών. Αν και αρκετές από τις τεχνικές αναγέννησης που αναφέρονται έχουν παραμείνει τομείς καθαρά ακαδημαϊκής έρευνας, ορισμένες εναλλακτικές λύσεις αντί των συστημάτων θερμικής αναγέννησης έχουν χρησιμοποιηθεί στη βιομηχανία. Οι τρέχουσες εναλλακτικές μέθοδοι αναγέννησης είναι:
Παραπομπές
Κατηγορία:Τεχνολογίες αερίων Κατηγορία:Βασικά Φάρμακα του Παγκόσμιου Οργανισμού Υγείας Κατηγορία:Τοξικολογικές θεραπείες Κατηγορία:Άνθρακας
Πανοπέας (μυθολογία)
Ο Πανοπέας είχε και μία κόρη, την Αίγλη, που παντρεύτηκε τον Θησέα. Ο Πανοπέας έλαβε μέρος στο κυνήγι του Καλυδωνίου Κάπρου, καθώς και στην εκστρατεία εναντίον των Ταφίων ή Τηλεβοών, ενώ ίδρυσε και την ομώνυμη πόλη στη Φωκίδα.
Πανόπη
Στην ελληνική μυθολογία με το όνομα Πανόπη είναι γνωστά τα παρακάτω δύο διαφορετικά πρόσωπα:
Πηγές
Πανοπη Πανοπη
Κατηγορία:Πρόσωπα της ελληνικής μυθολογίας
ΣΠΑΠ
Το ακρωνύμιο ΣΠΑΠ μπορεί να αναφέρεται:
Λάστρα α Σίνια
Το Λάστρα α Σίνια (ιταλικά: Lastra a Signa) είναι ιταλικός δήμος στην Μητροπολιτική Πόλη της Φλωρεντίας, στην περιφέρεια της Τοσκάνης.
Παραπομπές
Κατηγορία:Δήμοι της Μητροπολιτικής Πόλεως της Φλωρεντίας
Ειρήνη Μούχου
Η Ειρήνη Μούχου (Μυτιλήνη 7 Ιανουαρίου 1987) είναι Ελληνίδα αθλήτρια του τριάθλου και Πρωταθλήτρια Ελλάδος το 2009. Από το 2005 έως το 2009 η Μούχου συμμετείχε σε 18 αθλητικές διοργανώσεις ITU και οκτώ φορές εισήλθε στo top10. Το 2009 κέρδισε το χρυσό μετάλλιο στο Triathlon Balkan Championships στη Βάρνη και κατέλαβε την έκτη θέση στην κατάταξη του Ευρωπαϊκού Κυπέλλου στην ίδια διοργάνωση.
Το 2008 η Μούχου κατέλαβε την 3η θέση στα Βαλκανικά Πρωταθλήματα και την 2η θέση στα Ελληνικά Πρωταθλήματα ενώ συμμετείχε στο τρίαθλο αρκετών μη-ITU αθλητικών διοργανώσεων όπως το British Corus Elite Series στο Λονδίνο (19η θέση) και το Swiss Elite VW Circuit Triathlons στη Γενεύη (8η θέση) και στο Uster (9η θέση).
Στις 18 Αυγούστου 2009, η Μούχου ανακοίνωσε τα σχέδιά της να γίνει μέλος του French Club TOC Cesson Sevigne, όπου μη-Γάλλοι μέλη είναι μεταξύ άλλων αθλήτριες όπως η Irina Abysova, προκειμένου να προετοιμαστεί για τους ΟΑ 2012. Ωστόσο, στις 24 Οκτωβρίου 2009, η Μούχου ανακοίνωσε την προσωρινή αποχώρησή της από το τρίαθλο, καθώς έδωσε προτεραιότητα στις ακαδημαϊκές σπουδές της.
Η Μούχου αγωνίζεται για την ομάδα ATLAS (ΑΤΛΑΣ Β.ΜΥΤΙΛΗΝΗΣ) στη Μυτιλήνη και για την ομάδα AIGALEO (Α.Γ.Σ. ΑΙΓΑΛΕΩ) στην Αθήνα.
Αθλητικές διοργανώσεις ITU
Η ακόλουθη λίστα βασίζεται στις επίσημες κατατάξεις από την ITU και την προσωπική σελίδα των αθλητών. BG = the sponsor British Gas · DNS = δεν ξεκίνησε · DNF = δεν τερμάτισε
Εξωτερικοί σύνδεσμοι
Κατηγορία:Ελληνίδες αθλήτριες τριάθλου
Τζέφρι Γιανγκ
Ο '''Τζέφρι Ε. Γιανγκ' (αγγλικά: Jeffrey E. Young'', γεννημένος στις 9 Μαρτίου 1950) είναι Αμερικανός ψυχολόγος γνωστός για την ανάπτυξη της θεραπείας σχημάτων. Είναι ιδρυτής του Schema Therapy Institute. Αφού απέκτησε προπτυχιακό δίπλωμα στο Πανεπιστήμιο Γέιλ, έπειτα απέκτησε πτυχίο τριτοβάθμιας εκπαίδευσης στο Πανεπιστήμιο της Πενσυλβάνια, όπου ακολούθησε μεταδιδακτορικές σπουδές με τον Άαρον Μπεκ. Έχει γράψει πολυάριθμα βιβλία σχετικά με τη γνωστική συμπεριφορική θεραπεία και τη θεραπεία σχημάτων. Τα δύο πιο διάσημα βιβλία του είναι το Schema Therapy (Θεραπεία Σχημάτων, που απευθύνεται στους επαγγελματίες) και το Reinventing Your Life (Ανακαλύπτοντας ξανά τη ζωή σας, που απευθύνεται στο ευρύ κοινό).
Πηγές
Κατηγορία:Αμερικανοί ψυχολόγοι
Κανατάδικα Ευβοίας
Τα Κανατάδικα είναι χωριό της περιφερειακής ενότητας Ευβοίας, που σύμφωνα με την απογραφή του 2011 έχει 58 κατοίκους. Ανήκει στη δημοτική κοινότητα Ιστιαίας, της δημοτικής ενότητας Ιστιαίας, του δήμου Ιστιαίας-Αιδηψού. Απέχει 5,6 χιλ. από την Ιστιαία.
Παραπομπές
Κατηγορία:Χωριά του νομού Εύβοιας Κατηγορία:Δήμος Ιστιαίας - Αιδηψού
Λευκορωσοποίηση
Η λευκορωσοποίηση (λευκορωσικά: беларусізацыя) ήταν μια πολιτική προστασίας και προώθησης της λευκορωσικής γλώσσας, καθώς και της στρατολόγησης και της προώθησης εθνοτικών Λευκορώσων (ένα είδος θετικής δράσης) στο πλαίσιο της κυβέρνησης της Λευκορωσικής ΣΣΔ και του Κομμουνιστικού Κόμματος της Λευκορωσίας, που διεξήχθη από την κυβέρνηση της ΛΣΣΔ τη δεκαετία του 1920.
Μαζί με την πολιτική της ουκρανοποίησης της Ουκρανικής ΣΣΔ της δεκαετίας του 1920, καθώς και άλλες παρόμοιες πολιτικές σε άλλα μέρη της Σοβιετικής Ένωσης, αποτελούσε την σοβιετική πολιτική διορθωποίησης, μια προσπάθεια του Κομμουνιστικού Κόμματος της Σοβιετικής Ένωσης να κερδίσει την εύνοια με μη ρώσικες εθνοτικές ομάδες αναστρέφοντας προσωρινά τις επιπτώσεις της αναγκαστικής Ρωσοποίησης μέσα στη Ρωσική Αυτοκρατορία και προωθώντας τους εθνικούς πολιτισμούς και γλώσσες στις σοβιετικές εθνικές δημοκρατίες. Όλες οι πολιτικές της διορθωποίησης αντιστράφηκαν ριζικά με την έναρξη του σταλινισμού και την προώθηση από τη σοβιετική κυβέρνηση της ρωσικής γλώσσας ως μοναδικής κρατικής γλώσσας και της απαιτούμενης γλώσσας της ενδοεθνικής επικοινωνίας.
Σχέδια για λευκορωσοποίηση
Η επίσημη πολιτική της Λευκορωσοποίησης ιδρύθηκε το 1924 από την Κεντρική Εκτελεστική Επιτροπή της ΛΣΣΔ με τη δημιουργία ειδικής επιτροπής με επικεφαλής τον Α. Ι. Χάτσκεβιτς. Η ειδική επιτροπή συνέστησε τα ακόλουθα μέτρα:
Η μετάβαση των θεσμών της Λευκορωσίας στη λευκορωσική γλώσσα προγραμματίστηκε να λάβει χώρα σε διάστημα ενός έως τριών ετών.
Μετασοβιετική εποχή
Μετά τη διάλυση της Σοβιετικής Ένωσης το 1991, η Λευκορωσοποίηση τέθηκε σε πλήρη ισχύ, με τα λευκορωσικά να γίνονται η μόνη κρατική γλώσσα και τα παιδιά άρχισαν να λαμβάνουν εκπαίδευση στα Λευκορωσικά. Ωστόσο, μετά την προσχώρηση του Αλεξάντερ Λουκασένκο στην εξουσία, το 1995 διεξήχθη δημοψήφισμα στη ρωσική γλώσσα, ενώ οι περισσότεροι ψήφισαν τα ρωσικά για να γίνουν η δεύτερη κρατική γλώσσα στη Λευκορωσία. Μετά από λίγο, η χρήση της λευκορωσικής έχει μειωθεί, και στη σημερινή Λευκορωσία, η ρωσική κυριαρχεί στην καθημερινή ζωή.
Πηγές
Κατηγορία:Ιστορία της Λευκορωσίας
Jysk (κατάστημα)
Η Jysk A/S (περισσότερο γνωστό με τα αρχικά JYSK, προφέρεται Γιουσκ και έχει υποκαταστήματα σε πολλές χώρες, τα οποία λειτουργούν με ποικίλα ονόματα) είναι μια πολυεθνική αλυσίδα καταστημάτων από τη Δανία, που πουλάει είδη για το σπίτι όπως στρώματα, έπιπλα και είδη διακόσμησης εσωτερικού και εξωτερικού χώρου. Πρόκειται για τη μεγαλύτερη δανέζικη αλυσίδα πολυκαταστημάτων, η οποία λειτουργεί σε διεθνές επίπεδο. Συνολικά, η εταιρεία διαθέτει 2.586 καταστήματα σε 50 χώρες και απασχολεί πάνω από 22.000 εργαζομένους.
Τα Χριστούγεννα του 2016, τα κέρδη της εταιρείας ανέρχονταν σε 3.36 δις ευρώ.
Ιστορία
Ακολουθεί μια σύντομη ιστορία των πολυκαταστημάτων Jysk.
Εξωτερικοί σύνδεσμοι
Κατηγορία:Πολυεθνικές εταιρείες Κατηγορία:Εμπορικά καταστήματα
Φρειδερίκος Α΄ του Βολφενμπύτελ
Ο Φρειδερίκος Α΄ (π. 1357 - 5 Ιουνίου 1400) από τον Οίκο των Γουέλφων ήταν πρίγκιπας του Βολφενμπύτελ (1373-1400), μέρους του δουκάτου του Μπράουνσβαϊγκ-Λύνεμπουργκ. Ήταν υποψήφιος για βασιλιάς της Γερμανίας στην εκλογή του 1400, αλλά δολοφονήθηκε από τους αντιπάλους του.
Βιογραφία
Ήταν ο πρωτότοκος γιος του Μάγκνους Β΄ και της Αικατερίνης, κόρης του Βερνάρδου Γ΄ πρίγκιπα του Άνχαλτ-Μπέρνμπουργκ. Όταν ήταν 16 ετών απεβίωσε ο πατέρας του και την κηδεμονία του ανέλαβε ο θείος του Όθων Α΄ πρίγκιπας του Γκέτιγκεν.
Όπως και ο πατέρας του, συμμετείχε στη διεκδίκηση του Λύνεμπουργκ από τους Άνχαλτ, δούκες της Σαξονίας-Βίττενμπερκ. Αν και το 1373 αυτός και οι αδελφοί του συμφώνησαν με τους Άνχαλτ ότι θα γινόταν πρίγκιπες του Λύνεμπουργκ εκ περιτροπής, η διαφωνία συνείστηκε και στο τέλος ο Φρειδερίκος Α΄ νίκησε και κατέλαβε το πριγκιπάτο για τον εαυτό του το 1388.
Το 1400 έλαβε μέρος στη Σύσκεψη των Γερμανών πριγκίπων στη Φρανκφούρτη για την εκλογή βασιλιά, μετά την έκπτωση του Βεγκεσλάου Δ΄. Μια μερίδα των πριγκίπων των εξέλεξε βασιλιά, αλλά δεν υπήρχε καθολική συμφωνία, έτσι ο Φρειδερίκος Α΄ αποχώρησε και κατά το ταξίδι του της επιστροφής δολοφονήθηκε από τον Ερρίκο Ζ΄ κόμη του Βάλντεκ και τους συνεργάτες του, που μάλλον ήθελαν να εξαλειφθεί ένας από τους υποψήφιους. Η πράξη προκάλεσε αναστάτωση την περίοδο εκείνη. Ένας σταυρός στήθηκε στον τόπο του φόνου, στο Κλαϊνένγκλις, κοντά στο Φρίτσλαρ. Ετάφη στον Καθεδρικό του Μπράουνσβαϊγκ. Οι αδελφοί του Φρειδερίκου Α' κυνήγησαν τους εκτελεστές του.
Οικογένεια
Το 1386 νυμφεύτηκε την Άννα, κόρη του Βεγκεσλάου Α΄ δούκα της Σαξονίας-Βίττενμπεργκ και είχε τέκνα:
Πηγές
Κατηγορία:Πρίγκιπες του Βολφενμπύτελ
Μαρία Θηρεσία της Αυστρίας-Έστε, βασίλισσα της Σαρδηνίας
Η Μαρία Θηρεσία (γερμ. Maria Theresia,1 Νοεμβρίου 1773 - 29 Μαρτίου 1832) από τον Οίκο των Αψβούργων-Λωρραίνης ήταν κόρη του Αρχιδούκα της Αυστρίας-Έστε και με τον γάμο της έγινε βασίλισσα της Σαρδηνίας.
Βιογραφία
Η Μαρία Θηρεσία Ιωσηφίνα Ιωάννα ήταν η πρώτη κόρη του Φερδινάνδου Καρόλου της Αυστρίας και της Μαρίας Βεατρίκης των Έστε, κόρης του Έρκολε Γ΄ της Μόντενα.
Οικογένεια
Παντρεύτηκε το 1789 τον Bίκτωρα Εμμανουήλ Α΄ της Σαρδηνίας και είχε τέκνα:
Παραπομπές
Κατηγορία:Οίκος της Λωρραίνης Κατηγορία:Πριγκίπισσες της Αυστρίας Κατηγορία:Πριγκίπισσες της Μόντενα Κατηγορία:Δούκισσες της Αόστας Κατηγορία:Πριγκίπισσες της Σαβοΐας Κατηγορία:Βασίλισσες της Σαρδηνίας
Airbus A321
Το Airbus A321 είναι αεροσκάφος μεσαίου μεγέθους το οποίο παρήχθη από την γαλλική εταιρεία Airbus. Τα αεροπλάνα Airbus A320 και Airbus A321 είναι οι κύριοι ανταγωνιστές του Boeing 737 το οποίο ξεκίνησε να παράγεται στη δεκαετία του 1960.
Τον Δεκέμβριο του 2010, η Airbus ανακοίνωσε μια νέα γενιά της οικογένειας των A320, την A320neo (νέα επιλογή μηχανής). Η παραλλαγή A321neo με την πεπλατυσμένη άτρακτο περιλαμβάνει πιο αποτελεσματικές μηχανές με διάφορες βελτιώσεις. Το A321neo μπορεί να μεταφέρει μέχρι και 236 επιβάτες. Η τελική συναρμολόγηση του αεροπλάνου λαμβάνει χώρα στο Αμβούργο ή στο Μόμπαϊλ της Αλαμπάμα.
Μέχρι τις 31 Ιουλίου 2020 είχαν παραδοθεί 2.116 αεροσκάφη Airbus A321, από τα οποία 1.920 είναι σε υπηρεσία. Επίσης, έχουν παραγγελθεί 2.552 ακόμη αεροσκάφη (57 A321ceo και 2.495 A321neo). Τον Ιούλιο του 2019, οι Αμερικανικές Αερογραμμές ήταν ο μεγαλύτερος κάτοχος αεροσκαφών Airbus A321, λειτουργώντας 225 αεροσκάφη. Τον Μάρτιο του 2021 η εταιρεία είχε 248 αεροσκάφη στον στόλο της.
Ανάπτυξη
Το Airbus A321 ήταν το πρώτο παράγωγο του A320, επίσης γνωστό ως Stretched A320, A320-500 και A325. Η κυκλοφορία του ανακοινώθηκε στις 24 Νοεμβρίου του 1988, περίπου την ίδια ώρα με την πρώτη υπηρεσία του A320, μετά την εξασφάλιση δεσμεύσεων για 183 αεροσκάφη από 10 πελάτες.
Η παρθενική πτήση του Airbus A321 ήταν στις 11 Μαρτίου του 1993, όταν το πρωτότυπο, εγγραφής F-WWIA, πέταξε με κινητήρες IAE V2500. Το δεύτερο πρωτότυπο, εξοπλισμένο με τουρμποανεμιστήρες CFM56-5B, πέταξε τον Μάιο του 1993. Η Lufthansa και η Alitalia ήταν οι πρώτοι που παρήγγειλαν τα καινούργια Airbus, με 20 και 40 αεροσκάφη, αντίστοιχα. Το πρώτο από τα αεροσκάφη με κινητήρα V2500-A5 της Lufthansa έφτασε στις 27 Ιανουαρίου του 1994, ενώ η Alitalia έλαβε το πρώτο αεροσκάφος CFM56-5B στις 22 Μαρτίου του 1994. Το A321-100 τέθηκε σε λειτουργία τον Ιανουάριο του 1994 με τη Lufthansa.
Η τελική συναρμολόγηση του A321 πραγματοποιήθηκε στη Γερμανία (τότε Δυτική Γερμανία), πράγμα πρωτόγνωρο για την Airbus. Αυτό ήρθε μετά από μια διαφωνία μεταξύ των Γάλλων, οι οποίοι ισχυρίστηκαν ότι η κίνηση αυτή θα κόστιζε 150 εκατομμύρια δολάρια (135 εκατομμύρια ευρώ) σε περιττές δαπάνες που σχετίζονται με το νέο εργοστάσιο, και τους Γερμανούς, οι οποίοι ισχυρίστηκαν ότι θα ήταν πιο παραγωγικό για την Airbus μακροπρόθεσμα. Η δεύτερη γραμμή παραγωγής βρισκόταν στο Αμβούργο, το οποίο αργότερα παρήγαγε τα μικρότερα Airbus A319 και A318. Για πρώτη φορά, η Airbus εισήλθε στην αγορά ομολόγων, μέσω της οποίας συγκέντρωσε 480 εκατομμύρια δολάρια (475 εκατομμύρια ευρώ) για τη χρηματοδότηση του κόστους ανάπτυξης. Επιπλέον 180 εκατομμύρια δολάρια (175 εκατομμύρια ευρώ) δανείστηκαν από την Ευρωπαϊκή Τράπεζα Επενδύσεων και ιδιώτες επενδυτές.
Το A321 είναι η μεγαλύτερη παραλλαγή της οικογένειας A320. Το μήκος του A321-200 υπερβαίνει τα 44,5m, αυξάνοντας το μέγιστο βάρος απογείωσης στα 93,000 kg. Το μήκος των φτερών παρέμεινε αμετάβλητο. Δύο προμηθευτές παρείχαν κινητήρες turbofan για τον A321: η CFM International με τους CFM56 και η International Aero Engines με τον κινητήρα V2500, και οι δύο με ώθηση που κυμαίνεται ανάμεσα των 133–147 kN (30.000–33.000 lbf).
Πάνω από 30 χρόνια από την κυκλοφορία, το μέγιστο βάρος απογείωσης A321 (MTOW) αυξήθηκε κατά 20% από το 83t -100 έως το 101t A321XLR, τα καθίσματα είναι 10% πιο πυκνά με 244 θέσεις, έως 24 και το εύρος διπλασιάστηκε από 2.300 nmi σε 4.700 nmi. Max Kingsley Jones (15 July 2019). "The incredible evolution of Airbus's biggest single-aisle". Flightglobal. Έως το 2019, έχουν παραγγελθεί 4.200 - το ένα τέταρτο όλων των διαδρόμων της Airbus - συμπεριλαμβανομένων 2.400 νέων, το ένα τρίτο όλων των παραγγελιών των A320neo.
Σχεδιασμός
Το Airbus A321 είναι ένα αεροσκάφος στενού αμαξώματος (μονός διάδρομος) με πτυσσόμενο τρίκυκλο μηχανισμό προσγείωσης και τροφοδοτείται από κινητήρες turbofan στα δύο πτερύγια. Πρόκειται για ένα μονόπλευρο με πρόβολο χαμηλής πτέρυγας με μια συμβατική μονάδα ουράς που έχει έναν κάθετο σταθεροποιητή και πηδάλιο. Οι αλλαγές από το A320 περιλαμβάνουν ένα τέντωμα ατράκτου και μερικές τροποποιήσεις στην πτέρυγα. Η άτρακτος επιμηκύνθηκε με βύσμα 4,27 m (14 ft 0 in) μπροστά από το πτερύγιο και βύσμα 2,67 m (8 ft 9 in) πίσω από αυτό, έτσι ώστε το A321 να είναι 6,94 μέτρα (22 ft 9 in) μεγαλύτερο από το A320. Η αύξηση του μήκους απαιτούσε να μετατραπούν οι έξοδοι παραθύρου του Α320 σε εξόδους πορτών και να επανατοποθετηθούν μπροστά και πίσω από τα φτερά. Για τη διατήρηση της απόδοσης, συμπεριλήφθηκαν πτερύγια διπλής εγκοπής και μικρές τροποποιήσεις στο πίσω άκρο, αυξάνοντας την επιφάνεια των πτερυγίων από 124 m2 σε 128 m2. Η κεντρική άτρακτος και το σύστημα προσγείωσης ενισχύθηκαν για να καλύψουν την αύξηση του μέγιστου βάρους απογείωσης των 9.600 kg, φτάνοντας τα 83.000 kg.
Α321-100
Το αρχικό παράγωγο του A321, το A321-100, είχε μικρότερο εύρος σε σύγκριση με το A320, καθώς δεν είχε προστεθεί επιπλέον δεξαμενή καυσίμου στον αρχικό σχεδιασμό για να αντισταθμιστεί το επιπλέον βάρος. Το μέγιστο βάρος απογείωσης του A321-100 είναι 83.000 kg (183.000 lb). Το A321-100 εισήλθε σε υπηρεσία με τη Lufthansa το 1994. Μόνο περίπου 90 παρήχθησαν.
A321-200
Η Airbus ξεκίνησε την ανάπτυξη του βαρύτερου και μεγαλύτερου A321-200 το 1995, η οποία έχει μια πλήρη διηπειρωτική σειρά επιβατικών ΗΠΑ. Αυτό επιτυγχάνεται μέσω κινητήρων υψηλότερης ώθησης (V2533-A5 ή CFM56-5B3), μικρής δομικής ενίσχυσης και αύξησης της χωρητικότητας καυσίμου με την εγκατάσταση ενός ή δύο προαιρετικών δεξαμενών 2.990 L (790 US gal) στο πίσω συγκρότημα κάτω του δαπέδου. Η πρόσθετη δεξαμενή καυσίμου αυξάνει τη συνολική χωρητικότητα αυτού του μοντέλου σε 30.030 λίτρα. Αυτές οι τροποποιήσεις αύξησαν επίσης το μέγιστο βάρος απογείωσης του A321-200 σε 93.000 kg. Αυτή η παραλλαγή πέταξε για πρώτη φορά τον Δεκέμβριο του 1996 και άρχισε να λειτουργεί με την Monarch Airlines τον Απρίλιο του 1997. Οι άμεσοι ανταγωνιστές της περιλαμβάνουν τα 757-200 και 737-900 / 900ER.
A321neo
Την 1η Δεκεμβρίου του 2010, η Airbus κυκλοφόρησε την οικογένεια A320neo (neo για New Engine Option) με 500 nmi (930 km) μεγαλύτερο εύρος και 15% καλύτερη απόδοση καυσίμου χάρη στους νέους κινητήρες CFM International LEAP-1A ή Pratt & Whitney PW1000G. Το εκτεταμένο πρωτότυπο A321neo έκανε την πρώτη του πτήση στις 9 Φεβρουαρίου του 2016. Έλαβε την πιστοποίηση τύπου του στις 15 Δεκεμβρίου του 2016. Η πρώτη υπηρεσία του πραγματοποιήθηκε τον Μάιο του 2017 με την εταιρεία Virgin America.
Εξωτερικοί σύνδεσμοι
Κατηγορία:Αεροσκάφη Airbus Κατηγορία:Πολιτικά αεροσκάφη
Μοναστηράκι Ευρυτανίας
Στο νομό Ευρυτανίας υπάρχουν οι παρακάτω οικισμοί με το όνομα Μοναστηράκι:
Λόντα
Η Λόντα (ιταλικά: Londa) είναι ιταλικός δήμος στην Μητροπολιτική Πόλη της Φλωρεντίας, στην περιφέρεια της Τοσκάνης.
Παραπομπές
Κατηγορία:Δήμοι της Μητροπολιτικής Πόλεως της Φλωρεντίας
Βασιλικό Νομισματοκοπείο (αποσαφήνιση)
Ο όρος Βασιλικό Νομισματοκοπείο αποτελεί την ονομασία διαφόρων εθνικών νομισματοκοπείων, σε χώρες του κόσμου που συντηρούν μοναρχικά πολιτευμάτα με τη σύγχρονη μορφή τους (π.χ Βασιλευόμενη Κοινοβουλευτική Δημοκρατία ή Συνταγματική Μοναρχία).
Τέτοια νομισματοκοπεία είναι τα εξής:
Κατηγορία:Νομισματοκοπεία
Μαρράντι
Το Μαρράντι (ιταλικά: Marradi) είναι ιταλικός δήμος στην Μητροπολιτική Πόλη της Φλωρεντίας, στην περιφέρεια της Τοσκάνης.
Παραπομπές
Κατηγορία:Δήμοι της Μητροπολιτικής Πόλεως της Φλωρεντίας
Κλειστό Γυμναστήριο Λαμίας «Χαλκιοπούλειο»
Αγώνες μπάσκετ
Το Χαλκιοπούλειο Γυμναστήριο φιλοξένησε το Φάιναλ-4 του Κύπελλο Ελλάδας καλαθοσφαίρισης ανδρών το 1995 και το 2004. Επίσης φιλοξένησε μερικούς αγώνες της φάσης ομίλων του Παγκόσμιου Πρωταθλήματος Καλαθοσφαίρισης Κ19 του 1995.
Το γήπεδο είναι η έδρα του Ιωνικού Λαμίας. Έχει χρησιμοποιηθεί επίσης ως έδρα του Πανελληνίου Γ.Σ. την περίοδο 2010-11 για τους εντός έδρας αγώνες του, τόσο στις εγχώριες διοργανώσεις όσο και στο Γιούροκαπ. Η ΑΕΚ χρησιμοποίησε επίσης το γήπεδο ως έδρα κατά την περίοδο 2002-03 της Ευρωλίγκας, καθώς τα μεγάλα γήπεδα στην Αθήνα δεν ήταν διαθέσιμα, λόγω της ανακαίνισής τους για τους Θερινούς Ολυμπιακούς Αγώνες του 2004.
Αγώνες βόλεϊ
Στο Χαλκιοπούλειο φιλοξενήθηκε ο τελικός του Κύπελλο Ελλάδας πετοσφαίρισης ανδρών το 1997. Αποτελεί την έδρα της γυναικείας ομάδας βόλεϊ «Α.Ο. Λαμία 2013», που συμμετέχει στο Πρωτάθλημα Ελλάδας από την περίοδο 2021-22.
Το Κλειστό γυμναστήριο αποτελεί επίσης την έδρα ομάδων μικρότερων κατηγοριών τόσο του μπάσκετ, όσο και του βόλεϊ.
Εξωτερικοί σύνδεσμοι - Πηγές
Κατηγορία:Κλειστά στάδια στην Ελλάδα Κατηγορία:Γήπεδα καλαθοσφαίρισης στην Ελλάδα Κατηγορία:Γήπεδα πετοσφαίρισης στην Ελλάδα Κατηγορία:Γήπεδα χειροσφαίρισης στην Ελλάδα Κατηγορία:Λαμία
Μονταϊόνε
Το Μονταϊόνε (ιταλικά: Montaione) είναι ιταλικός δήμος στην Μητροπολιτική Πόλη της Φλωρεντίας, στην περιφέρεια της Τοσκάνης.
Παραπομπές
Κατηγορία:Δήμοι της Μητροπολιτικής Πόλεως της Φλωρεντίας
Μαρία Χριστίνα της Σαβοΐας
Η Μαρία Χριστίνα (ιταλ. Maria Christina, 14 Νοεμβρίου 1812 – 21 Ιανουαρίου 1836) από τον Οίκο της Σαβοΐας ήταν κόρη του Βασιλιά της Σαρδηνίας και με τον γάμο της έγινε βασίλισσα των Δύο Σικελιών.
Βιογραφία
Η Μαρία Χριστίνα Καρλόττα Ιωσηφίνα Γαϊτανή Ευτυχία ήταν η τέταρτη κόρη του Βίκτωρα Εμμανουήλ Α΄ της Σαρδηνίας και της Μαρίας Θηρεσίας των Αψβούργων-Λωρραίνης, κόρης του Φερδινάνδου Καρόλου της Αυστρίας.
Οικογένεια
Παντρεύτηκε το 1832 τον Φερδινάνδο Β΄ των Δύο Σικελιών και είχε ένα τέκνο:
Πηγές
Κατηγορία:Οίκος της Σαβοΐας Κατηγορία:Πριγκίπισσες της Σαβοΐας Κατηγορία:Βασίλισσες των Δύο Σικελιών
Νούνιο Σάντσεθ
Ο Νούνιο Σάντσεθ, (Ισπανικά Nuño Sánchez, περί το 1185 - 1242) μέλος του Οίκου της Βαρκελώνης ήταν ευγενής, πολιτικός της Αραγωνίας και διορισμένος Κόμης της Σερδάνια (1212 - 1242).
Βιογραφία
Ο Νούνιο Σάντσεθ ήταν το μόνο τέκνο τού Σάντσο κόμη της Προβηγκίας, Ρουσσιγιόν & Σερδάνια και της Σάντσα Νούνιεθ, κόρης τού κόμη Νούνιο Πέρεθ δε Λάρα. Ο πατέρας του εκτοπίστηκε από την Προβηγκία και έμεινε με το Ρουσσιγιόν και τη Σερδάνια ως το τέλος του. Ήδη από το 1223 είχε δώσει τη διακυβέρνηση στον Νούνιο, που περιεβλήθη τα αξιώματα αυτά επίσημα το επόμενο έτος από τον εξάδελφό του Πέτρο Β΄ της Αραγωνίας. Επίσης ήταν κύριος τού Βαγιέσπιρ και τού Κονφλέντ. Ο πλήρης τίτλος του ήταν: Nunus Sancii, Dei gratia dominus de Rossillionis, Vallis de Asperii, Conflent et Cerritane.
Ο Νούνιο έφθασε αργά στη μάχη τού Μπύρετ το 1213 και έτσι δεν μπόρεσε να βοηθήσει τον Πέτρο Β΄. Ακολούθως αυτός και ο πατέρας του έγιναν αντιβασιλείς για τον Ιάκωβο Α΄, γιο τού Πέτρου Β΄. Το 1223 ενηλικιώθηκε ο νεαρός βασιλιάς και ο Σάντσο απεβίωσε. Ο Νούνιο άρχισε να υπηρετεί τον Ιάκωβο Α΄ ως κύριος σύμβουλος σε θέματα της υποκομητείας τού Βεάρν.
Ως το 1225 είχε κουραστεί από την πολιτική της Αραγωνίας και άλλαξε ενδιαφέροντα: αγόρασε το επόμενο έτος τις υποκομητείες τού Φενουιγιέντ & Περπετιούζ από τον Λουδοβίκο Η΄ της Γαλλίας και έδωσε όρκο υποτέλειας σε αυτόν.
Οικογένεια
Νυμφεύτηκε πρώτα το 1215 την Πετρονέγια, κόρη τού Βερνάρδου Δ΄ κόμη τού Κομμένζ. Η Πετρονέγια ήταν κόμισσα τού Βιγόρρε από τη μητέρα της. Όμως ο Πάπας Ονώριος Γ΄ ακύρωσε τον γάμο το επόμενο έτος.
Το 1220 έκανε δεύτερο γάμο με την Τερέσα Λόπεθ, κόρη τού Λόπε Ντίαθ Β΄ δε Άρο κυρίου της Βιθκάγια. Δεν απέκτησαν απογόνους.
Από μία μη νόμιμη σχέση είχε ένα φυσικό τέκνο:
Εξωτερικοί σύνδεσμοι
Κατηγορία:Οίκος της Βαρκελώνης
Μπαρστ
Το Μπαρστ (Μπαρστ) είναι κοινότητα στο νομό Μοζέλ στο Γκραντ Εστ στη βορειοανατολική Γαλλία.
Το χωριό βρίσκεται κατά μήκος της Εθνικής Οδού Ν56 (Γαλλίας).
Βιβλιογραφικές αναφορές
Κατηγορία:Κοινότητες της Μοζέλ
Λουδοβίκος Κάρολος του Μπωζολαί
Ο Λουδοβίκος Κάρολος (γαλλ. Louis-Charles d'Orléans, 17 Οκτωβρίου 1779 - 30 Μαΐου 1808) από τον Οίκο των Βουρβόνων-Ορλεάνης ήταν κόμης του Μπωζολαί.
Βιογραφία
O Λουδοβίκος Κάρολος Αλφόνσος Λιουτγάρδος ήταν γιος του Λουδοβίκου Φιλίππου Β΄ της Ορλεάνης και της Λουίζας Μαρίας Αδελαΐδας των Βουρβόνων, κόρης του Λουδοβίκου Ιωάννη Μαρία, Δούκα του Παντιέβρ.
Απεβίωσε 29 ετών, άγαμος.
Βιβλιογραφία
Κατηγορία:Οίκος της Ορλεάνης
Διοργανώσεις Ε.Π.Σ. Λάρισας 1996–97
Την περίοδο 1996-97 η Ένωση Ποδοσφαιρικών Σωματείων Λάρισας διοργάνωσε το Πρωτάθλημα και το Κύπελλο. Ο Ηρακλής Χάλκης κατέκτησε το πρωτάθλημα και την άνοδο στη Δ' Εθνική.
Πρωτάθλημα
Το Πρωτάθλημα Ε.Π.Σ. Λάρισας 1996-97 διεξήχθη σε 3 κατηγορίες:
Α' Κατηγορία
Η A' Κατηγορία διεξήχθη σε έναν όμιλο με 18 ομαδες (34 αγωνιστικές). Η πρωταθλήτρια ομάδα του Ηρακλή Χάλκης με αρχηγό τον Μάκη Κουτσιανικουλη, κέρδισε την άνοδο στη Δ΄ Εθνική. Δεν υποβιβάστηκε καμια λαρισινή ομάδα από τη Δ' Εθνική.
B' Κατηγορία
Η B' Κατηγορία διεξήχθη σε 3 ομίλους των 16 ομάδων. Τα εισιτηρια της ανόδου για την Α' ΕΠΣΛ κερδισαν οι: Αστήρ Μελισσοχωρίου, Δάφνη Γλαύκης, Δήμητρα Γιάννουλης, Ολυμπος Γιάννουλης. Συμμετείχαν οι εξής ομάδες:
Γ΄ Κατηγορία
Η B' Κατηγορία διεξήχθη σε 4 ομίλους.
Κύπελλο
Στο θεσμό του κυπέλλου συμμετείχαν τα σωματεία της Ε.Π.Σ. Λάρισας.
Στον τελικό του Κυπελλου ο οποίος διεξήχθη στο Στάδιο Αλκαζάρ στις 20 Μαρτίου 1997, o ΑΟΚ Νέων Καρυών με προπονητή τον Γιώργο Κουρδουκλά επιβλήθηκε με 2-0 του Ηρακλή Λάρισας της Δ' Εθνικης. Η συγκεκριμένη κατάκτηση ηταν η πρώτη στην ιστορία του ΑΟΚ. Στα αξιοσημείωτα και το ρεκόρ του νεότερου σκορερ χατ-τρικ που σημειώθηκε στην πρώτη φάση της διοργάνωσης στον αγώνα Αμπελοκήπων - Χαραυγής (4-3), στις 24 Σεπτεμβρίου 1996, με τον Ντίνο Ποντίκα να το επιτυγχάνει σε ηλικία 14 ετών και 7 μηνών. Ο Αργεντινός Ντιέγκο Χιλ έγινε ο πρώτος ξένος που αγωνίστηκε σε τελικό του Κυπέλλου της ΕΠΣΛ με τη συμμετοχή του στα τελευταία λεπτά της αναμέτρησης με τη φανέλα του ΑΟΚ Νέων Καρυών. Τα γκολ για τους νικητές πέτυχαν οι Παναγιώτης Σιαμαντούρας και Κυριτσάκας.
Εξωτερικοί Σύνδεσμοι
Κατηγορία:Ε.Π.Σ. Λάρισας Κατηγορία:Εγχώρια ποδοσφαιρικά πρωταθλήματα 1996-1997
Αρίγνωτος
Ο Αρίγνωτος (Ἀρίγνωτος) ήταν Πυθαγόρειος ο οποίος έζησε στην εποχή του Λουκιανού (2ος αιώνας μ.Χ.) γνωστός για τη σοφία του. Είχε το επώνυμο ιερός. Περιγράφεται να λέει μια ιστορία όπου κάποτε εξόρκισε ένα δαίμονα που κυνηγούσε ένα σπίτι.
Ο Αρίγνωτος περιγράφεται ως βρόμικος και με μακριά μαλλιά. Σύγχρονοι μελετητές προτείνουν ότι δεν ήταν ιστορικό πρόσωπο, αλλά ότι ο "Αρίγνωτος" εκπροσωπεί ένα γνωστό τύπο της εποχής. Άλλοι μελετητές διαφωνούν με την υπόθεση.
Στην ομιλία κατά Τίμαρχου του Αισχίνη αναφέρεται ένας Αρίγνωτος αν και δεν έχει εξακριβωθεί ποιον Αρίγνωτο εννοούσε.
Παραπομπές
Κατηγορία:Πυθαγόρειοι φιλόσοφοι Κατηγορία:Ρωμαίοι του 2ου αιώνα
Τετραϋδροθειοφαίνιο
Το τετραϋδροθειοφαίνιο (αγγλικά Tetrahydrothiophene, THT) είναι οργανική ετεροκυκλική χημική ένωση, που περιέχει άνθρακα, υδρογόνο και θείο, με χημικό τύπο C4H8S. Είναι ένας ετεροκυκλικός θειαιθέρας, με μόριο που αποτελείται από έναν πενταμελή δακτύλιο, που σχηματίζεται από τέσσερα (4) άτομα άνθρακα, και ένα (1) άτομο θείου. Στα άτομα άνθρακα συνδέονται, επίσης, συνολικά οκτώ (8) άτομα υδρογόνου. Το χημικά καθαρό τετραϋδροθειοφαίνιο, στις συνηθισμένες συνθήκες, δηλαδή σε θερμοκρασία 25°C και υπό πίεση 1 atm, είναι πτητικό, άχρωμο υγρό, με έντονη δυσάρεστη οσμή. Εκτός από τη «μητρική» ένωση, ο όρος τετραϋδροθειοφαίνιο μπορεί να αναφέρεται επίσης και σε μια ολόκληρη σειρά από «θυγατρικές» - παράγωγες ενώσεις, που περιέχουν έναν τουλάχιστον τετραϋδροθειοφαινικό δακτύλιο.
Παραγωγή
Το τετραϋδροθειοφαίνιο παράγεται με χημική αντίδραση τετραϋδροφουράνιου και υδρόθειου. Η αντίδραση αυτή διεξάγεται στην αέρια κατάσταση, πάνω από αλουμίνα ή άλλο ετερογενή όξινο καταλύτη : 40px|Τετραϋδροφουράνιο
Χημική συμπεριφορά και παράγωγα
Αυτή η ένωση αποτελεί συναρμοτή για τη χημεία ενώσεων συναρμογής, με χαρακτηριστικό παράδειγμα το σύμπλοκο (τετραϋδροθειοφαινο)χλωροχρυσό : \mathrm{2} \mathrm{+}1-οξυθειολάνιο Η οξείδωση του THT δίνει ένα διαλύτη που ονομάζεται σουλφολάνιο (συστηματική ονομασία: 1,1-διοξυθειολάνιο), που είναι σχεδόν άοσμος πολικός διαλύτης:
Εφαρμογές
Εξαιτίας της οσμής του, το THT χρησιμοποιείται ως οσμοθέτης για το υγραέριο, αν και αυτό δεν ισχύει πλέον για τη Βόρεια Αμερική. Χρησιμοποιείται, ακόμη, ως οσμοθέτης για το φυσικό αέριο, συνήθως σε μίγματα που περιέχουν επίσης 2-μεθυλο-2-βουτανοθειόλη.
Παραπομπές και παρατηρήσεις
Κατηγορία:Θειαιθέρες Κατηγορία:Οργανικές ετεροκυκλικές ενώσεις Κατηγορία:C4
Βιλσόν Αχμέτι
Ο Βίλσον Αχμέτι (Vilson Ahmeti, γεν. στις 5 Σεπτεμβρίου 1951 στο Φιέρι) είναι Αλβανός πολιτικός. Υπηρέτησε ως 27ος Πρωθυπουργός της Αλβανίας μεταξύ 10 Δεκεμβρίου 1991 και 13 Απριλίου 1992. Διορίστηκε στη θέση από τον Πρόεδρο Ραμίζ Αλία στις 4 Δεκεμβρίου, ύστερα από την παύση επτά υπουργών, την παραίτηση του Ουλί Μπούφι και τη διάλυση της προσωρινής κυβέρνησης της 12ης Ιουνίου. Είχε προηγουμένως υπηρετήσει ως υπουργός στη σοσιαλιστική κυβέρνηση.